open-index/open-wikipedia-markdown huggingface dataset:
Kongelig Norsk Båtforbund

**Kongelig Norsk Båtforbund** (**KNBF**) er Norges største og eneste landsdekkende interesseorganisasjon for fritidsbåtbrukere, og arbeider for et bedre båtliv på naturens premisser. Organisasjonen er en sammenslutning av båtforeninger, båtklubber, lag og personlig tilsluttede medlemmer og er en ikke-fortjenestebasert, frivillig, ideell og allmennyttig organisasjon.

KNBF ble etablert 17. januar 1911 under navnet Norsk Motorbaat-Forening, og ble kongelig med godkjenning av Kong Haakon VII i 1921. I 1967 ble navnet endret til Kongelig Norsk Motorbåtforbund, og i 1998 til Kongelig Norsk Båtforbund.

KNBF har 44000 medlemmer og 370 medlemsforeninger og ledes av generalsekretær Stig Hvide Smith. Sekretariatet ligger i Oslo og har fire ansatte.

## Tilbud til medlemmer
Forbundet har en pakke av medlemsfordeler til medlemmer og en pakke av foreningsfordeler til medlemsforeninger.

I 1993 etablerte KNBF sin egen forsikringsordning i Norske Sjø som driftes av Tryg Forsikring. Norske Sjø tilbyr en skreddersydd forsikring for båt og medlemsforeninger.

## Organisering
KNBFs høyeste organ er Båttinget som avholdes hvert annet år. Her blir president, visepresident og finansleder valgt. De øvrige styremedlemmene blir valgt fra hver region for to år ad gangen. Sammen utgjør de Forbundsstyret i KNBF. President, visepresident og finansleder utgjør arbeidsutvalget. Forbundsstyret trekker opp linjene for virksomheten og overvåker forbundets økonomi.

KNBF har også nedsatt en rekke komiteer for å behandle spesielle områder og felter. Komiteene rapporterer til Forbundsstyret ved hvert møte.

## Referanser


## Eksterne lenker
*
Doktor Stockmann

***Doktor Stockmann*** er en sovjet-estisk TV-film i to deler regissert Mikk Mikiver. Manuset ble skrevet av Valentin Kuik. Det er basert på Henrik Ibsens skuespill, *[[En folkefiende]]*, fra 1882.

Filmen ble spilt inn i Lahemaa nasjonalpark i Vest-Viru fylke, i Kuressaare på øya Saaremaa og i Norge. 

## Rolleliste (i utvalg)
* Lembit Ulfsak – Tomas Stockmann 
* Maria Klenskaja – Katrine Stockmann 
* Angelina Semjonova  – Petra Stockmann 
* Evald Hermaküla – Peter Stockmann 
* Aarne Üksküla – Hovstad 
* Martin Veinmann – Billing 
* Rein Aren – Morten Kiil 
* Mihkel Leesment – Eilif 
* Juhan Ulfsak – Morten 
* Heino Mandri – Aslaksen

## Referanser


## Eksterne lenker
*
Cytokin

**Cytokiner** er signalmolekyler produsert av celler som hjelper å kontrollere immunsystemet og bekjempe sykdom. De ligner på hormoner.

Cytokiner formidler signaler mellom celler, og disse signalene har effekt på andre celler. De er sammensatt av proteiner, peptider eller glykoproteiner. Cytokiner er en stor familie av polypeptid-regulatorer som produseres i kroppen av mange cellegrupper.  

Noen velkjente cytokiner er interferon, prostaglandin og interleukiner. Cytokiner kan oppdages ved å bruke ELISA- og ELISPOT-teknikker.

Cytokiner brukes i signaltransduksjon. Hvert cytokin har en tilhørende celleoverflatereseptor. Når den aktiveres vil en kaskade av signaler inne i cellen føre til en endring av cellefunksjonen. Det kan være regulering av gener, produksjon av andre cytokiner, eller økte overflatereseptorer for andre molekyler.

## Referanser
Ligand (biokjemi)

**Ligander** (fra latinsk *ligandum*: binding) kalles de molekylene som er spesifisert for en reseptor, og ved å binde seg til reseptoren viderefører de signaler gjennom cellemembranen og inn i cellen.
Høvik Misjonssenter

**Høvik Misjonssenter** i Bærum eies og drives av Høvik Normisjon. Senteret er tilholdssted for flere kristne aktører i Bærums-området, men hovedaktør er Normisjons lokale forening som holder faste møter, formiddagstreff og fester. 

Senteret ble innviet i 1966, etter at gamle Høvik Bedehus måtte rives i 1964 på grunn av utvidelse av E18.

## Eksterne lenker
* 
*
Nianfo

**Nianfo** (tradisjonell kinesisk: 念佛, pinyin: *niànfó*, kanji: 念仏, hiragana: ねんぶつ, japansk: *nembutsu*, hangul: 염불; koreansk: *yeombul*, vietnamesisk: *niệm Phật*) er et begrep som er alminnelig brukt i det rene lands buddhisme. Det brukes vanligvis om repetisjonen av navnet til Amitābha i en rituell form. Noen ganger kan det også referere til en mer meditativ praksis. Det er en oversettelse fra sanskrit *buddhānusmṛti*, som betyr «påminnelse om Buddha».

## Referanser


## Litteratur
* Buswell, Robert Jr; Lopez, Donald S. Jr., eds. (2013). Princeton Dictionary of Buddhism. Princeton, NJ: Princeton University Press. ISBN 9780691157863
Cachísjøen

**Cachísjøen** (spansk: *Lago de Cachí*) er en kunstig innsjø i Costa Rica. Den befinner seg i kantonen Paraíso sentralt i landet, og har et areal på 3,24 km². Sjøen har navnet sitt etter landsbyen Cachí, som ligger om lag én kilometer østover.

Cachísjøen ble anlagt da elva Reventazón ble demma opp for å bygge Cachí vannkraftverk i 1966.
Filippo Grandi

**Filippo Grandi** (født 1957) er en italiensk diplomat som siden november 2015 er FNs høykommissær for flyktninger. Han var fra 2010 til 2014 høykommissær for FNs hjelpeorganisasjon for palestinske flyktninger i Midtøsten.

Grandi begynte sin karriere innen FNs høykommissær for flyktninger (UNHCR) i 1988, og har tjenestegjort i en rekke land, blant annet Sudan, Syria, Tyrkia og Irak etter den første gulfkrigen. Han har også ledet en rekke nødhjelpsoperasjoner i blant annet Kenya, Ghana, Liberia, Jemen, Afghanistan og flere andre steder i Afrika. Fra 1996 til 1997 var han feltkoordinator for UNHCR og FN i Den demokratiske republikken Kongo under borgerkrigen i landet. Fra 1997 til 2001 jobbet han for UNHCR i Genève som spesialassistent og senere stabssjef. Fra 2001 til 2004 var han leder for alle UNHCR sine oppdrag.

Fra 2004 til 2005 jobbet Grandi som representant for generalsekretæren i United Nations Assistance Mission in Afghanistan. I 2005 begynte han å jobbe for FNs hjelpeorganisasjon for palestinske flyktninger i Midtøsten, hvor han var generalkommissær i perioden 2010-2014.

Grandi har bachelorgrad i filosofi.

## Referanser


## Eksterne lenker
*
Classic

***Classic*** er en sang skrevet av Evan "Kidd" Bogart, Andrew Goldstein, Emanuel Kiriakou og Lindy Robbins som ble spilt inn og gitt ut på singel med MKTO i 2013.

Den norsk gruppa Suite 16 har også spilt inn en versjon av sangen.
KV «Åhav»

**MS «Åhav»** ble bygget i 1981 som passasjerskip til Ofotens og Vesteraalens Dampskibsselskab med navnet MS «Hadsel». Fartøyet var bygget i sandwich/glassfiber og ble ombygd og omsertifisert i 1997 som lasteskip for bruk i indre kystvakt. Fartøyet ble omdøpt til KV «Åhav». Fartøyet patruljerte mellom Bodø og Rørvik som fiskerioppsynsskip. Fartøyet var ikke til daglig bestykket, men hadde håndvåpen og maskingevær påmontert ved øvelser.
 
Fartøyet var sertifisert i Sjøfartsdirektoratet som lasteskip. Fartøyet ble solgt av Åhav Shipping AS til det engelske selskapet Atlantic Boat i begynnelsen av 2009 for bruk til oljeindustrien i Nigeria. Selskapet Atlantic Boat videresolgte fartøyet til Ocean Marine Security, et sikkerhetsselskap ansvarlig for offshore vakthold for store oljeselskaper i Nigeria, inkludert Nigeria National Petroleum Corporation.

Skipet var innblandet i en sikkerhetspolitisk kontrovers.

## Referanser
Egg (landform)

En **egg** er en smal fjellrygg.

Ordet egg i denne betydning er samme ord som i knivsegg. Navnet finnes også igjen i stedsnavnet Egge, både i Steinkjer og i Lier. Eggen, Eggene og Besseggen er fjell eller fjellformasjoner med egg i navnet.

Norges høyest beliggende egg er på Styggedals- og Skagastølsryggen.

## Referanser


## Litteratur
*  
*
Victoria (film fra 1979)

***Victoria*** (originaltittel: **) er en svensk dramafilm fra 1979, i regi av Bo Widerberg. Manuskriptet ble også skrevet av Widerberg. Det var basert på Knut Hamsuns roman, * Victoria*, fra 1898. Tittelrollen spilles av Michaela Jolin.

Filmen ble innspilt i Leirfjorden i Sørfold i Nordland fylke, Engan i Salten, Hamarøy, Trondheim og Sverige.

*Victoria* ble vist på Filmfestivalen i Cannes i 1979, men ble av de fleste storbykritikerne betraktet som en kunstnerisk fiasko (de mest velvillige kalte den *«en interessant fiasko»*) og filmens sverigepremiere drøyde derfor til 1987 (da den var nedklippet fra 106 till 89 minutter).

## Rolleliste (i utvalg)
*Hans Christian Blech - Informatøren
*Erik Eriksson - Johannes' pappa
*Christiane Hörbiger - Victorias mamma
*Thor W. Jacobsen - Ditlef
*Michaela Jolin - Victoria
*Gustaf Kleen - Victorias pappa
*Peter Schildt - Richmond
*Stephan Schwartz - Johannes
*Pia Skagermark - Camilla
*Sigmar Solbach - Otto
*Amelie von Essen - Johannes' mamma

## Referanser


## Eksterne lenker
*
Indianske territorier i Costa Rica

Det er 24 **indianske territorier i [[Costa Rica]]**, fordelt på åtte etnisiteter: bribri, cabécar, maleku, teribe, brunka, ngäbe, huetar og chorotega. Territoriene reguleres av indianerloven av 1977.

## Eksterne lenker
*Kart over de indianske territoriene  hos Consulta Indígena Costa Rica
*Análisis del desarrollo. Población indígena en cifras. Costa Rica.  Mideplan, april 2015.
Gleb Tikhonov

**Gleb Tikhonov** (født 17. desember 1992 i den russiske hovedstaden Moskva) er en russisk orienteringsløper som løper for den finske klubben Turun Metsänkävijät.

Tikhonov var talentfull som juniorløper og tok tre medaljer i sitt tredje og siste junior-VM i 2012. I slovakiske Kosice tok han gull på sprint og stafett og bronse på langdistansen. Som senior har han først og fremst markert seg på sprint. Han var på det russiske laget som tok bronse i sprintstafett både i VM i Italia i 2014 og i skotske Inverness i 2015.

## Eksterne lenker
*
Hammer (etternavn)

**Hammer** er et vanlig etternavn i Norge. I 2013 hadde 3 037 nordmenn etternavnet Hammer.

## Personer
Nedenfor er en oversikt over personer som har Hammer som etternavn (alt. adresse), mellomnavn eller fornavn.

### Nordmenn
* Anders Sømme Hammer (f. 1977), norsk journalist og forfatter.
* Atle Hammer (1932&ndash;2017), norsk sivilingeniør og jazzmusiker 
* Bjørn Hammer (f. 1947), norsk lokalpolitiker
* Borgny Hammer (1876&ndash;1947), norsk-amerikansk skuespiller
* Christopher Hammer (1720&ndash;1804), norsk embedsmann, vitenskapsmann, svindler og forfatter, kjent som «akevittens far»
* David Hammer (f. 1984), norsk basketballspiller. 
* Einar Hammer (f. 1969), norsk forfatter.
* Elisabeth Hammer (f. 1970), norsk forfatter og jurist.
* Erik Hammer (1827&ndash;1875), fengselsinspektør ved Tukthuset i Bergen.
* Erlend Hammer (f. 1978), norsk kunsthistoriker
* Espen Hammer (f. 1966), norsk filosof, professor ved Temple University.
* Even Hammer (1732&ndash;1800), norsk amtmann.
** Amtmann Hammers veg, gate i Molde oppkalt etter Even Hammer
* Georg Hammer (f. 1950), norsk tidligere fotballspiller.
* Gunder Gundersen Hammer (1725&ndash;1772), norsk embedsmann.
* Hannibal Hammer, sogneprest på Gran i Oppland på 1700-tallet.
* Hans Gudbrand Hammer (1860&ndash;1921), norsk sivilingeniør og overingeniør ved Dovrebanen.
* Harald Kaasa Hammer (f. 1946), norsk forfatter og teolog.
* Helle Hammer (f. 1965), norsk næringslivsleder og politiker.
* John Oskar Hammer (f. 1972), norsk utøver av kampsporten Mixed martial arts
* Jon Ludvig Hammer (f. 1990), norsk sjakkspiller. 
* Josef Hammer (1869&ndash;1946), ordfører i Arendal fra 1917 til 1919.
* Jørgen Hammer (f. 1991), norsk fotballspiller
* Karl Vilhelm Hammer (1860 &ndash; 1927), norsk arkivar og journalist.
* Kristian Hammer (f. 1976), norsk kombinerttrener og tidligere kombinertløper
* Kaare Hammer (1918&ndash;2006), norsk friidrettsutøver.
* Ole J. Hammer (1882&ndash;1968), norsk gårdbruker og politiker.
* Ragnvald Hammer (1913&ndash;1987), arbeidet som døveprest. 
* Simon Christian Hammer (1866&ndash;1932), norsk forfatter
* Svein Hammer (f. 1967), norsk forsker og sakprosaforfatter
* Tonning Hammer (f. 1956), tidligere norsk fotballspiller.
* Tor Helge Hammer (f. 1965), norsk musiker. 
* Øyvind Hammer (f. 1970), norsk foredragsholder, forfatter og motivator

### Andre
* Armand Hammer (1898&ndash;1990), amerikansk forretningsmann og filantrop
* Armand «Armie» Douglas Hammer (f. 1986), amerikansk skuespiller.
* Bjarni Hammer (f.1975), færøysk politibetjent, idrettsmann og politiker (Jv.)
* Borgny Hammer (1876&ndash;1947), norsk-amerikansk skuespiller
* Christina Hammer (f. 1990), tysk kvinnelig profesjonell bokser.
* Jan Hammer (f. 1948), tsjekkisk komponist og musiker
* Sarah Hammer (f. 1983), amerikansk syklist. 

### Mellomnavn
* Espen Hammer Berger (f. 1994), norsk fotballspiller. 
* Lisbeth Hammer Krog (f. 1961), norsk politiker.
* Vibeke Hammer Madsen (f. 1955), norsk forretningskvinne.

### Fornavn
* Hammer DeRoburt (1922&ndash;1992), Naurus første president

## Referanser
Ines Brodmann

**Ines Brodmann** (født 1. april 1985 i Basel) er en sveitsisk orienteringsløper. Hun løper for den svenske klubben IFK Lidingö og det sveitsiske landslaget. Brodmann er verdensmester i stafett.

## Karriere
Brodmann har representert Sveits i Verdenscupen i orientering ved en rekke anledninger. Hun har to 5.-plasser som beste resultat derfra, på mellomdistanse i Liberec i 2011 og på sprint i Holmenkollen i 2012. Høydepunktet i Brodmanns karriere kom utvilsomt under VM på hjemmebane i 2012. I sveitsiske Lausanne var hun med å ta VM-gull for Sveits på stafetten. Hun løp første etappe, og det var Judith Wyder og Simone Niggli som løp de andre etappene.

Med sin svenske klubb IFK Lidingö var hun med å ta tredjeplass i den prestisjetunge Venla-stafetten i 2011. Hun løp første etappe og vekslet på 20.-plass.

## Eksterne lenker
*
Venla Harju

**Venla Harju** (født Venla Niemi 10. juli 1990 i Tammerfors) er en finsk orienteringsløper. Hun løper for Tampereen Pyrintö og det finske landslaget. 

Venla Harju slo gjennom i juniorklassen da hun i sitt første junior-VM tok gull på mellomdistanse. Det gjorde hun som 18-åring i 2008 i Göteborg. Hun fikk ytterligere en podiumsplass med 6.-plass på langdistansen. Hun slet med å følge opp i de to neste juniorverdensmesterskapene og fikk 8.-plass på sprint i Ålborg i 2012 som sitt beste individuelle resultat etter Göteborg. Som senior slo hun virkelig til under VM på hjemmebane i 2013. I Vuokatti ble det bronsemedalje på sprint og sølv på stafett med lagvenninene Anni-Maija Fincke og Minna Kauppi. Under VM i Estland 2017 tok Harju to VM-medaljer. Det ble bronse både på mellomdistansen og stafetten.

Med Tampereen Pyrintö var Niemi med på å vinne verdens største klubbstafett i orientering, Venla, i 2010. Laget ble nummer to året etter.

## Referanser


## Eksterne lenker
*
Tagelharpe

**Tagelharpe** eller **talharpe** er et nordisk strenginstrument med historie som går tilbake til i hvert fall middelalderen. Funn av instrumentet har for det meste blitt gjort i norden. Bruk av tagelharpen levde videre i Estlands svenskbygder helt til 1900-tallet og i Finland ikke fullt så lenge. 

Tagelharpen spilles med bue. Tagelharpen holdes mot kneet med buen i høyre hånd og venstre hånd rundt det ene rammestykket slik at fingrene på venstre hånd kan bli brukt til å spille på strengene og dermed få fram forskjellige tonehøyder. 

Det finnes óg en finsk versjon av tagelharpe kalt jouhikko, men denne har ofte bare én eller to strenger mot tagelharpe som gjerne har 3 eller fler.

Det er usikkert nøyaktig hvor langt tilbake i tiden instrumentet har vært brukt, men man vet at det eksisterte lyrer i vikingtiden; om disse ble spilt med bue eller ikke er derimot uklart. Det eldste beviset vi har for bruk av tagelharpe er et bilde av en tagelharpespiller i Nidarosdomen, utfra dette kan man regne med at instrumentet har vært i bruk i alle fall siden 1300-tallet.

**Moderne bruk:** 

Moderne versjoner av instrumentet lages ofte med nylonstrenger istedenfor de tradisjonelle strengene av hestehalehår. 
Den norske musikeren Einar «Kvitrafn» Selvik i bandet Wardruna bruker en tradisjonell tagelharpe i flere av bandets sanger som blant annet er brukt i lydsporet til den irsk-kanadiske TV-serien Vikings.
Vestelva (fløtningsvassdrag)

**Vestelva** var en samlebetegnelse på hovedfløtningsvassdraget i den vestre grenen av Haldenvassdraget, og omfatter Lierelva og Hølandselva ned til møtet med Mjerma/(Lundselva).

Fra gammelt av har man hatt to hovedfløtingsvassdrag frem til det som i dag kalles Haldenkanalen:  Østelva og Vestelva. Haldenvassdragets vestelv har sitt utspring i Flolangen i Nes, og renner gjennom Floen og Bjørkelangen og får i Søndre Høland tilløp fra Øgderen og Tunnsjøen. Ved Mjermetangen på Lund i Søndre Høland treffer Vestelva sammen med Østelva som kommer fra Tvillingtjern/Gulltjern, Setten og Mjermen. Østelva og Vestelva renner felles ut i Skulerudvannet. Mangenvassdraget renner inn i Sverige og hører i utgangspunktet ikke til Haldenvassdraget, men naturgeniet Engebret Soot greide å binde disse fløtningssystemene sammen via Sootkanalen.

## Referanser
Viktorija (film fra 1988)

***Viktorija*** er en sovjetlatvisk dramafilm fra 1988 regissert av Oļģerts Dunkers. Manuset ble skrevet av Dagnija Zigmonte. Det bygger Knut Hamsuns roman, *[[Victoria (roman)|Victoria]]*, fra 1898.

*Viktorija* ble filmet i Rīgas kinostudija.

## Handling
Møllerens sønn, Juhanness, har fra tidlig i barndommen elsket den velstående slottsherrens datter Victorija. De vokste opp sammen og følte ikke forskjellen mellom deres sosiale rangposisjoner. Når tiden er inne for Victorija til å gifte seg, ønsker hennes far at hun skal velge en rik mann. Overveldiget av sorg begynner Juhanness å skrive poesi og reiser bort. Han vender etter en tid hjem igjen som en berømt poet. Nå er det ikke bare den sosiale posisjonen som hindrer dem, men også deres stolthet. Først etter Victorijas bortgang får han vite i hennes brev at hun har elsket ham i hele sitt liv.

## Rolleliste
* Maija Apine — Viktorija
* Jānis Reinis — Juhanness
* Tatjana Kuzņecova — Kamilla
* Rūdolfs Plēpis — Oto
* Gunārs Cilinskis
* Gražina Baikštīte
* Rūdolfs Allaberts
* Valentīns Skulme
* Ivars Puga
* Juris Lejaskalns
* Antra Liedskalniņa

## Kilder
*''Viktorija'' (1988) i IFDB.lv

## Eksterne lenker
*
Catherine Taylor

**Catherine Taylor** (født 11. august 1989 i Whitby) er en britisk orienteringsløper. Hun representerer den svenske orienteringsklubben OK Södertörn og den britiske klubben Cleveland OK.

## Karriere
Taylor bor og trener i Uppsala i Sverige. Hun tok bronsemedalje på langdistansen under europamesterskapet i portugisiske Palmela i 2014. I 2015 tok hun sin første verdenscupseier da hun løp inn til førsteplass på mellomdistansen i sveitsiske Arosa.

Med sin tidligere klubb, OK Linné, var hun med på å bli nummer to i orienteringsverdens største klubbstafett, Venla både i 2013 og i 2014.

## Eksterne lenker
* 
* Løperens hjemmeside
Vestelva

**Vestelva** kan vise til

*Vestelva (Aurskog) – ei elv i Aurskog i Aurskog-Høland kommune i Akershus
*Vestelva (fløtningsvassdrag) – den vestre hovedgrenen av fløtningsvassdraget i Haldenvassdraget, i Aurskog-Høland og Nes kommuner i Akershus
*Vestelva – et annet navn på Smalelva i Trøgstad kommune i Østfold
*Vestelva (Sigdal) – ei elv i Sigdal kommune i Buskerud
*Vestelva (Samnanger) – ei elv i Samnanger kommune i Hordaland

## Se også
*Vesterelva
Silje Ekroll Jahren

**Silje Ekroll Jahren** (født 10. mai 1988 i Nordkisa) er en norsk orienteringsløper. Hun løper for den svenske klubben Sävedalens AIK og det norske landslaget. I norgesmesterskap representerer hun romeriksklubben Raumar Orientering.
 
## Karriere
### Juniortiden (2005-2008)
Ekroll Jahren tok gull på stafetten under junior-VM i australske Dubbo i 2007. Med seg på vinnerlaget hadde hun Kine Hallan Steiwer og Siri Ulvestad. Året etter tok hun sølv på sprinten i Göteborg. Dette var hennes fjerde og siste junior-VM. 

Fra junior-NM har hun to gull på langdistanse og to sølv fordelt på mellomdistanse og ultralang distanse. På denne tiden var Jahren også en dyktig langrennsløper, noe som resulterte i blant annet en sølvmedalje og to bronsemedaljer fra Junior-NM på ski.

### Senior (2009-dd)
I 2012 var Ekroll Jahren på det norske laget som tok bronse på stafetten under VM i sveitsiske Lausanne. Hun løp den første etappen for Norge, og det var Mari Fasting og Anne Margrethe Hausken Nordberg som løp de øvrige etappene. Hun ble nummer 10 på sprinten i Lausanne og satte i VM-sammenheng personlig bestenotering to år senere med åttendeplassen fra sprinten i skotske Inverness.

Hun har vært blant de ti beste i enkeltløp i Verdenscupen seks ganger. Hennes beste plassering er sjetteplass fra Langdistanse i sveitsiske Arosa i september 2015.

Fra NM har Jahren ett gull og to sølvmedaljer på sprintdistansen. Sølvmedaljene tok hun i 2011 og 2012. NM-gull vant Ekroll Jahren under norgesmesterskapet på Hamar i 2017. I tillegg til gullmedaljen mottok hun kongepokalen.

## Eksterne lenker
* 
* Løperens hjemmeside
Hittin

**Hittin** eller **Hattin** eller *Hittim* (arabisk: حطين, *Ḥaṭṭīn*) var et lite sted som var befolket før og under det britiske Palestinamandatets tid. Det lå åtte kilometer nord for Tiberias. I 1948 ble det erobret av israelerne under den første arabisk-israelske krig, og ble deretter avfolket. 

I 1187 stod slaget ved Hittin sted ved de såkalte Hattins horn rett sør for landsbyen; dette var en avgjørende nederlag for korsfarerne.

I Hittin helligholdes Jitros grav, fremfor alt av druserne.

## Bildegalleri

Fil:Hittin-Khalidi-1934.JPG|Hittin, 1934
Fil:TiberiasRegion1870s.jpg|Kart fra 1870
Fil:FadilSabaMountofBeatitudes.jpg|Hittin under den britiske mandatsperioden, av Fadil Saba, Nasaret


## Eksterne lenker
*
Vroni König-Salmi

**Vroni König-Salmi** (født 9. juli 1969 i Wellington, New Zealand) er en tidligere sveitsisk orienteringsløper. Hun er verdensmester og europamester i orientering.

## Karriere
Vroni König-Salmi preget internasjonal orienteringssport i en årrekke. Hun tok sin første internasjonale mesterskapsmedalje i VM i Grimstad i 1997. Deretter var hun med på å starte en sveitsisk gullalder på kvinnesiden med sitt sprintgull i Tammerfors i 2001. Året etter tok hun nok et sprintgull, denne gangen i europamesterskapet i ungarske Sümeg. Hun ble verdensmester i stafett på hjemmebane i Sveits i 2003 og i japanske Aichi i 2005. I Japan ble det også bronsemedalje på langdistansen. I Aarhus i 2006 var hun med på sin fjerde og siste stafettmedalje i VM-sammenheng. Bronsen Sveits tok i Danmark var den tredje VM-stafettmedaljen König-Salmi vant sammen med Simone Niggli. I tsjekkiske Olomouc i 2008 tok hun sin siste VM-medalje da hun ble nummer to på mellomdistansen bak finske Minna Kauppi.

König-Salmi vant tre medaljer i EM stafett. I 2002 og 2006 ble det sølv, mens i 2010 ble det bronse på det sveitsiske laget. Hun ble nummer to i Verdenscupen i orientering ved to anledninger. Både i 2002 og 2005 måtte hun se seg slått av Simone Niggli.

Sammen med sin klubb Turun Suunnistajat var hun med på å vinne orienteringssportens største klubbstafett, Venla i 2002. Hun var også med da det ble andreplass med samme klubb i 2003 og 2006 og da det ble andreplass med Paimion Rasti i 2012.

## Personlig
Vroni König-Salmi er gift med den finske orienteringsløperen og verdensmesteren Janne Salmi. De har fire barn sammen.

## Eksterne lenker
*
Midjan

**Midjan**  (hebraisk: מִדְיָן‎, *madyan*; arabisk:  مدين‎, eller *Madiam*, gresk: Μαδιάμ) er både et personnavn, og en stamme med tilknyttet landområde - oppkalt etter ham.

**Midjan** var en av Abraham og Keturas sønner. 

:*Abraham tok seg en kone til; hun het Ketura.	Hun fødte ham Simran, Joksjan, Medan, Midjan, Jisjbak og Sjuah.*&nbsp;(1 Mos 25,1f)


Disse sønner ble stamfedre til seks arabiske stammer, og folket **Midjan** eller **midjanittene** var det folk som betraktet Midjan som stamfader.

Midjan og Ismael ble av Abraham beriket med gaver og sendt mot øst for ikke å komme i konflikt med Isak, som var sønn av Abrahams første kone Sara og derfor førstearving.

Midjan nevnes i en rekke sammenhenger i Bibelen, og noe færre ganger (10) i Koranen.

**Midjan** er også det landområde hvor Moses befant seg da Gud, Jahve, viste seg for ham i form av en brennende tornebusk (2 Mos 3,2). 
Moses giftet seg også med Sippora, datter av den midjanittiske prest Jetro og de var forbundsfeller med israelittene under disses flukt fra Egypt.

Landområdet *Midjan* ligger øst for Akababukten og arkeologiske utgravninger har bekreftet et samfunn med bofast befolkning der omkring 1000 f.Kr..


Fil:Locatie Golf van Akaba.PNG|Akababuktens beliggenhet
Fil:Sinai Peninsula from Southeastern Mediterranean panorama STS040-152-180.jpg|Sinaihalvøya med Suezbukten til venstre og Akababukten til høyre.


## Referanser
Arcane Station

**Arcane Station** (født 21. mars 1981) er en norsk musiker, produsent og låtskriver.

Han slapp sin debutsingel, *Make Me a Bird*, i januar 2015. Låta, med Marianne Hekkilæ som vokalist, ble spillelistet på en rekke norske radiostasjoner, inkludert NRK P3 og NRK P1. Høsten 2015 ble den offisielt utgitt i Sverige og Polen.

I 2016 ble han nominert i kategoriene "Årets gjennombrudd" og "Årets verk, populærmusikk" (*Make Me a Bird*) til Musikkforleggerprisen.

## Diskografi
**EP-er**
* «Doin' It My Own Way» (2015)
**Singler**
* «Crossing Rivers (Away From You)» feat. Marianne Hekkilæ (2018)
*«Golden» (2017)
*«1minutecanbepowerful» (2017)
*«Make Me a Bird (Arcane Runway Edition)» (2017)
*«Let Them Fall» feat. Marianne Hekkilæ (2016)
* «Doin' It My Own Way» feat. Lydia Waits (2015)
* «Make Me a Bird» feat. Marianne Hekkilæ (2015)

**Album**

* «I Am Arcane Station» (2019)

## Musikkvideoer
* «Let Them Fall» (2017), regissert av Christopher Meyers, en regissør fra USA.
* «Make Me a Bird» (2015), regissert av Iwona Bielecka, en regissør fra Warszawa.

## Referanser


## Eksterne lenker
* http://arcanestation.com
So Long Circus

**So Long Circus** er et norsk rockeband fra Toten. Bandet ble etablert i 2009 og skriver eget materiale med engelske tekster. 

## Historie
I 2007 var bandets vokalist, Bent Andreas Lundby, en av semifinalistene i Idol. I etterkant av deltakelsen startet han coverbandet «Bent Andreas Lundby & The Ultimate Collection», hvor Johan Petersen-Øverleir (gitar) og Øyvind Sundlisæter (trommer) var faste medlemmer. 

Etter et drøyt år som coverband, og med Hallvard Gaardløs inn som nytt fast medlem på bass, begynte bandet å skrive egen musikk. So Long Circus ble navnet på den nye besetningen, og bandet spilte inn sine første låter, Pretty Baby og You're On, våren 2010. Innspillingen ble gjort i Eastlake Studio på Eina, med Jon Anders Narum som studioteknikker, og Didrik Lund på orgel. 

I 2013 ble Per Andreas Windingstad nytt fast medlem på bass, og i 2015 ble Ruben Gilje nytt fast medlem på tangenter. 

I oktober 2015 annonserte So Long Circus på sine nettsider at de er tilbake i studio for å gjøre en ny innspilling med utgivelse 2016. Denne gangen i Velvet Recording, med Christer Krogh som produsent. 

## Medlemmer
* *Bent Andreas Lundby (vokal og gitar)*
* *Johan Petersen-Øverleir (gitar)* 
* *Per Andreas Windingstad Larsen (bass)* 
* *Ruben Gilje (tangenter)* 
* *Øyvind Sundlisæter (trommer)* 

##### Tidligere medlemmer/studio- og livemusikere
* *Didrik Lund*
* *Hallvard Gaardløs*
* *Kristian Wentzel* 

## Diskografi

##### Singler
* *Pretty Baby (2010)*
* *You're On (2010)*

## Eksterne lenker
* www.solongcircus.com
Ælfheah

**Ælfheah** er et gammelengelsk mannsnavn.

## Etymologi
Navneleddet *ælf* er dannet av gammelengelske *ælf* eller *alf*, «alv». Den norrøne formen av leddet er *ælfR*.
Navneleddet *heah* er dannet av gammelengelske *heah*, «høy, fremtredende». Navnet har også blitt skrevet *Elphege*, *Alphege* og *Alfheah*.

## Utbredelse
*Ælfheah* er kjent brukt i England fra 800-tallet. *Ælfheah* var et populært mannsnavn i England fra 900-tallet til 1000-tallet.

## Kjente personer med navnet
Personene i listen er ordnet kronologisk etter fødselsår.
*Ælfheah av Wells (død ca. 937), biskop av Wells
*Ælfheah den skallete (død 951), biskop av Winchester
*Ælfheah av Hampshire (900-tallet), ealdormann av Hampshire
*Ælfheah av Canterbury (død 1012), erkebiskop av Canterbury og martyr
*Ælfheah av Lichfield (død ca. 1012), biskop av Lichfield

## Referanser


## Eksterne lenker

*  The Dictionary of Medieval Names from European Sources: Alfheah
Mysterier (film)

***Mysterier*** (nederlandsk: **) er en nederlandsk dramafilm fra 1978, regissert av  Paul de Lussanet. Han skrev også manuset,  etter Knut Hamsuns roman, *[[Mysterier]]*, fra 1892.

## Handling
Filmens handling utspiller seg i 1900-årene. En dag ankommer den eksentriske Johan Nagel en avsidesliggende kystby. Nagel er en velstående og sjarmerende mann med interessante og merkelige historier. Dette gjør ham til en velkommen gjest hos de lokale notabilitetene. Så faller han under forheksingen til den forføreriske enken Dany Kielland.

## Rolleliste (i utvalg)
* Rutger Hauer - Johan Nagel
* Sylvia Kristel - Dany Kielland
* David Rappaport - Dvergen
* Rita Tushingham - Martha Gude
* Andréa Ferréol - Kamma 
* Kees Brusse - Herr Stenersen 
* Liesbeth List - Fru Stenersen
* Marina de Graaf - Sara
* Adrian Brine - Hotelleier
* Vivien Heilbron - Frederikke
* Lex van Delden - Student
* Fons Rademakers

## Kilder
* ''Mysteries'' på Rutger Hauers offisielle nettside

## Eksterne lenker
*
Janne Salmi

**Janne Salmi** (født 17. april 1969) er en finsk orienteringsløper som representerer den finske klubben Turun Suunnistajat. Han løp tidligere for det finske landslaget og er verdensmester i orientering.

## Karriere
Salmi slo gjennom i VM-sammenheng som 26-åring da han tok to medaljer i verdensmesterskapet i tyske Detmold i 1995. Det ble sølvmedalje både på langdistansen og stafetten. To år senere ble han verdensmester individuelt da han gikk helt til topps på kortdistansen i Grimstad i 1997. I samme mesterskap kom stafettsølv nummer to for finnen, ettersom finnene måtte se seg slått av Danmark. I 1999 tok Salmi Finlands og sin tredje sølvmedalje på rad i stafett i VM i skotske Inverness. Salmi løp ankeretappen for Finland ved samtlige anledninger. Finnen fikk med seg bronsemedalje på kortdistanse i tillegg til stafettsølvet. I 2001 var det VM på hjemmebane i Tammerfors. Endelig gikk det finske laget til topps og vant VM-gull i stafett med Salmi som sisteetappeløper. Det ble ikke flere medaljer for Salmi i VM-et, men han tok en sterk sjetteplass på langdistansen. Flere medaljer ble det ei heller i hans siste VM som gikk i Sveits i 2003. 

Salmi vant orienteringsverdens største klubbstafett, Jukola, hele tre ganger med sin klubb Turun Suunnistajat. Hans viktige bidrag til seirene i 1994, 1996 og 2001 har gjort ham til en legende i klubben. Kun tolv herrer har flere seire i Jukola-historien enn Salmi. 

## Personlig
Janne Salmi er gift med den sveitsiske orienteringsløperen og verdensmesteren Vroni König-Salmi. De har fire barn sammen.

## Eksterne lenker
*
Sverre Varvin

**Sverre Varvin** (født 1949) er en norsk psykiater og psykoanalytiker. Han er professor ved Institutt for sykepleie og helsefremmende arbeid ved Høgskolen i Oslo og Akershus og tidligere seniorforsker ved Nasjonalt kunnskapssenter om vold og traumatisk stress.

Varvin har blant annet forsket på flyktninger og asylsøkere som har opplevd vold og overgrep i krigssituasjoner. Han er utdannet cand.med., dr.philos. og spesialist i psykiatri.

Han har vært leder av Legeforeningens menneskerettsutvalg og har to ganger vært leder for Norsk Psykoanalytisk Forening. Han har også utviklet et psykoterapi-utdanningsprogram i Kina og har ledet flere forskningsprosjekter.

Han mottok i 2013 Kongens fortjenstmedalje for "betydningsfulle bidrag til norsk og internasjonal psykiatri og psykisk helsevern", særlig engasjementet for flyktninger, menneskerettighetsarbeidet og engasjementet for videreutdanning av psykoterapeuter i Kina.

## Bøker
* *Flukt og eksil*, Universitetsforlaget, 2003, 2. utg. 2015
* *Norway and Psychoanalysis*, Routledge, 2002
* *Upheaval: Psychoanalytic Perspectives on Trauma*, IAN, 2002

## Referanser
Cyclorasis

***Cyclorasis*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Nokså små, forholdsvis brede, blanke, rødbrune til svarte hjortebiller. Hannens kjever er moderat forstørrede og rett framoverstrakte.

## Utbredelse
Artene lever i det sørøstlige Asia (Vest-Bengal, Assam, Myanmar, Bhutan, Vietnam og Yunnan).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *Cyclorasis* Thomson, 1862
******** *[[Cyclorasis miyashitai]]* Ikeda, 1997
******** *[[Cyclorasis nosei]]* Nagai, 2000
******** *[[Cyclorasis platycephalus]]* (Hope, 1842)
******** *[[Cyclorasis subnitens]]* (Parry, 1862)
******** *[[Cyclorasis yukinobui]]* Nagai, 2005

## Eksterne lenker
* 
* Obersikt over slekten
Hala l’Badr

**Hala l-Badr** (arabisk: حلا البدر, *Ḥalā l-Badr*; eller *Hala l-Bedr* eller *Hala-'l Badr*) er en 1570&nbsp;meter høy vulkan i provinsen Medina, nordvest i Saudi-Arabia. Den hever seg opp om lag ca. 300&nbsp;meter over omgivelsen og tilhører det større vulkanske området Harrat 'Uwayrid. Flere vulkanutbrudd er blitt belagt historisk frem til middelalderen.

Den katolske prest, bibelteolog og orientalist Alois Musil mente av Sinaifjellet beskrevet i Det gamle testamentet ikke kan ha vært det som ligger sør på Sinaihalvøya, men i stedet den da aktive Hala l'Badr. 

## Eksterne lenker
* Google Maps satellite view
*  Graphs showing volcanic eruptions of the time, based on ice cores
*
Jon Duncan

**Jon Duncan** (født 6. oktober 1975) er en tidligere britisk orienteringsløper. Duncon er verdensmester i stafett. Han har representert de norske orienteringsklubbene Kristiansand OK og Halden Skiklubb.

## Karriere
Duncan tok i 2003 bronse på stafetten under verdensmesterskapet i sveitsiske Rapperswil. Han løp andre etappe på det britiske bronselaget som foruten ham selv bestod av Daniel Marston og Jamie Stevenson. Duncan var også med da Storbritannia i 2008 vant nasjonens foreløpig eneste VM-stafettgull i tsjekkiske Olomouc. Sammen med Graham Gristwood og Jamie Stevenson tok briten en sensasjonell gullmedalje foran større orienteringsnasjoner som Russland og Sveits. Duncan løp igjen den andre etappen for det britiske vinnerlaget. Duncan var en del av laget også da det ble femteplass i VM både i Inverness i 1999 og i Västerås i 2004. 

Sammen med Kristiansand OK var Duncan med på å vinne orienteringsverdens største klubbstafett, Jukola. Det skjedde i 2009.

## Eksterne lenker
*
Pan (film fra 1937)

***Pan*** (**) er en svart-hvitt tysk dramafilm fra 1937 regissert og produsert av østerrikeren Olaf Fjord. Manuset ble skrevet av Paul Knudsen og Olaf Fjord. Det bygger på Knut Hamsuns roman  *[[Pan (roman)|Pan]]*. Dette var den andre filmatiseringen av romanen. Den første var norsk og ble utgitt i 1922. Romanen har også blitt filmatisert i 1962 og i 1995.

I Norge ble filmen dubbet til norsk av blant annet skuespillerne Fridtjof Mjøen, Tove Mjøen, Gerd Høst, Thomas Thomassen, Thorleif Reiss, Erling Hanson.

## Handling
Filmen tar for seg historien om løytnant Thomas Glahn og hans forhold til to kvinner, som begge er glad i ham: Kjøpmannsdatteren Edwarda og smedhustruen Eva.

## Rolleliste (i utvalg)
* Christian Kayßler – Thomas Glahn, løytnant
* Marie-Luise Claudius – Eva
* Hilde Sessak – Edwarda
* Hugo Werner-Kahle – Mack, kjøpmann, Edwardas far
* Werner Schott – Doktoren
* Heinrich Schroth – Kapteinen
* Ernst Dumcke – Baronen

### Norsk versjon
Den norske versjonen ble innspilt i UFA-atelieret i Berlin.

* Fridtjof Mjøen – løytnant Thomas Glahn
* Tove Mjøen – Edwarda
* Gerd Høst – Eva
* Thomas Thomassen
* Thorleif Reiss
* Erling Hanson
* Regissør – Fridtjof Mjøen
* Produksjon – Synkron-Film

## Referanser


## Eksterne lenker
* 
* *[http://murnau-stiftung.de/movie/682 Pan]* i Murnau Stiftung  –
Ola Skarholt

**Ola Skarholt** (1939–2017) var en norsk orienteringsløper. 

Skarholt var en god stafettløper. Han ble verdensmester i stafett i 1970. Han var også på det norske laget som tok stafettbronse i 1966 og 1968. I EM-sammenheng endte han opp med bronse i stafett fra europamesterskapet på Løten i 1962 og stafettsølv fra sveitsiske Le Brassus to år senere.

## Meritter
* EM 1962 Løten, stafett: Gull
* EM 1964 Le Brassus, stafett: Sølv
* VM 1966 Fiskars, stafett: Bronse
* VM 1968 Linköping: stafett: Bronse
* VM 1970 Eisenach, stafett: Gull

## Referanser
Abu Dhabis Grand Prix 2015

**Abu Dhabis Grand Prix 2015** (offisielt navn: *2015 Formula 1 Etihad Airways Abu Dhabi Grand Prix*) var et Formel 1-løp som ble arrangert 29. november 2015 på Yas Marina Circuit i Abu Dhabi i De forente arabiske emirater. Det var det 19. og siste løpet i Formel 1-sesongen 2015 og det syvende Abu Dhabis Grand Prix. 

Løpet ble vunnet av Mercedes-føreren Nico Rosberg, som tok sin tredje seier på rad. Hans teamkollega Lewis Hamilton, som allerede hadde sikret seg sammenlagtseieren i verdensmesterskapet, kom på andreplass. Tredjeplassen gikk til Kimi Räikkönen i Ferrari.

## Klassifisering
### Kvalifisering

### Løpet

**Noter til tabellene:**
*  - Romain Grosjean fikk en gridstraff på fem plasser for å ha byttet girkasse før løpet.
*  - Will Stevens fikk en gridstraff på fem plasser for å ha overskredet bilens motorkomponentkvote, og ble flyttet til bakerste plass på griden.
*  - Roberto Merhi måtte starte fra pit lane på grunn av brudd på parc fermé-bestemmelsene.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Hedda Gabler (amerikansk stumfilm)

***Hedda Gabler*** er en amerikansk stumfilm fra 1917, regissert av Frank Powell. Filmen bygde på Henrik Ibsens skuespill, *[[Hedda Gabler]]*, fra 1890. Den hadde premiere 7. mai 1917.

## Handling
*Hedda Gabler* er den degenererte datteren til en alkoholisert og duellerende far. Hun og ektemannen *George Tesman* har akkurat kommet hjem fra bryllupsreisen. *Hedda* har en nifs kjærlighet for farens pistoler. Hun innbiller seg at hun ser sin tidligere elsker, *Ejlert Lovberg*, i mannens sted. *Lovberg* har skrevet en viktig bok under den positive innflytelsen til *Thea Elvsted*.  Når *Hedda* får vite det vil hun vinne tilbake hans kjærlighet. *Lovberg* begynner å drikke, mister manuskriptet og blir desperat.

*Tesman* finner det og *Hedda* får tak i det fra ham. *Lovberg* bryter med *Thea* og reiser til *Hedda*. Hun viser ham pistolene sine. *Lovberg* tar én av dem og skyter seg senere i *Thea*s armer. *Hedda* skyter også seg selv etter å ha brent manuskriptet, som hun regnet som barnet til *Løvborg* og *Thea*.

## Rolleliste
* Nance O'Neil  - *Hedda Gabler*  
* Aubrey Beattie  - *George Tesman*  
* Lillian Paige - *Tante Julia*
* Einar Linden - *Ejlert Lovberg*
* Ruth Byron - *Fru Thea Elvsted*
* Alfred Hickman - *Assessor Brack* 
* Edith Campbell Walker - *Frøken Diana*

## Eksterne lenker
* 
* ''HENRIK IBSEN - ''En filmografi'' i Nasjonalbiblioteket
Nordisk mesterskap IPSC rifle

**Nordisk mesterskap i dynamisk rifle** er et IPSC level 3 mesterskap som arrangeres hvert år, vekselvis i Norge, Sverige, Finland eller Danmark.

## Tidligere mesterskap
* 2001  Hell 20-23. juni
* 2002  Steinsjøen
* 2003  Borris
* 2004  Uleåborg
* 2005  Terningmoen
* 2006  Borris
* 2007  Fredrikshamn
* 2008  Heistadmoen
* 2008 (Mesterskap ikke avholdt)
* 2010  Finland
* 2011  Danmark
* 2012  Herrljunga
* 2013  Snillfjord
* 2014  Finland
* 2015  Danmark
* 2016  Snillfjord
* 2017  Karlskoga
* 2018  Hangö og Kyrkslätt

## Nordiske mestre
Følgende er en liste over regjerende og tidligere nordiske mestre.

### Overall kategori

### Lady kategori

### Junior kategori

### Senior kategori

### Super Senior kategori

## Referanser

*DSSN Hall of Fame
Magnus Langseth

**Magnus Langseth** (født 18. juni 1952 i Stjørdal) er en norsk sivilingeniør og professor ved Institutt for konstruksjonsteknikk (KT) ved Fakultet for ingeniørvitenskap (IV) ved NTNU. Hans spesialfelt er aluminiums- og stålkonstruksjoner, særlig knyttet til respons under ekstreme belastninger som støt, kollisjoner, beskytning og sprengladninger. Metodikken i forskningen hans er en kobling mellom fysisk testing, materialmodellering og analyser. Dette gir grunnlag for anbefalinger rundt modellering og design av materialer og konstruksjoner. I perioden 2015–2023 er Langseth direktør ved ved Senter for avanserte konstruksjonsanalyser (SFI CASA). Dette er et senter for forskningsdrevet innovasjon.

## Utdannelse og karriere
Langseth var ferdig utdannet sivilingeniør ved NTH (Norges tekniske høgskole) i 1976, og arbeidet deretter i noen år som rådgivende ingeniør i Reinertsen Engineering AS i Trondheim. I 1983 vendte han tilbake til NTH, der han tok graden dr.ing. med avhandlingen *«Dropped Objects – Plugging Capacity of Steel Plates»* i 1988 (REF). I 1989–1990 jobbet han som teknisk direktør i Nedre Elvehavn AS i Trondheim, før han fortsatte forskerkarrieren ved NTNU. Han ble utnevnt til professor i 1995. Langseth var sentral i oppbyggingen av forskningsgruppen SIMLab Gruppen forsker på design av kollisjonssikre og beskyttende konstruksjoner av stål, aluminium og polymerer. SIMLab var vertskap for sitt første SFI med samme navn fra 2007 til 2014. Langseth var direktør. Han ble også direktør i oppfølgeren SFI CASA (2016–2023) som gjør multiskala testing, modellering og analyse av materialer og konstruksjoner som grunnlag for nyskapning i industrien. Langseth leder også programmet Industriell implementering i SFI CASA. 

Han har i tillegg vært hovedforsker og prosjektleder i et stort antall eksternt finansierte forskningsprosjekter. De viktigste:

* 2005–2008, «Robust Design of Automotive Structures» (Norges forskningsråd, Hydro, Svensk stål, Volvo og Scania) 
* 2001–2007, Strategic university programme «Design of Crashworthy Light Structures»  
* 2001-2006, NorLight project «Crashworthiness of Light-Weight Automotive Structures» (Norges forskningsråd og norsk lettmetallindustri) 

## Publikasjoner
* (no) Publikasjoner av Magnus Langseth i SCOPUS

* Publikasjoner av Langseth i Google Scholar, med h-indeks og antall siteringer

## Verv, medlemskap og hedersbevisninger
* 2012– medlem i hovedstyret i DYMAT

* 2009 utnevnt til æresdoktor ved Université de Valenciennes et du Hainaut-Cambrésis, Frankrike

* 2008– sjefredaktør i International Journal of Impact Engineering.
* 2007– Medredaktør I Ships and Offshore Structures 
* 2006–2007 regional redaktør for Europa i International Journal of Impact Engineering
* 2005 tildelt «Médaille Albert Portevin», Société Française de Métallurgie et de Matériaux
* 2004 medlem av Det Kongelige Norske Videnskabers Selskab
* 2004 medlem av  Norges Tekniske Vitenskapsakademi

## Referanser


## Kilder
* 
* 

## Eksterne lenker
* Langseths profilside på ntnu.no
Kirchnerius

***Kirchnerius*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Middelssrote, avlange, blankt svarte hjortebiller. Hannens kjever er store og kraftige, krumme, med en kort, kraftig tann på innersiden.

## Utbredelse
Artene lever i det sørøstlige Asia (Kina).

## Systematisk inndeling
Artene blir ofte plassert i slekten *[[Prosopocoilus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *Kirchnerius* Schenk, 2009
******** *[[Kirchnerius boreli]]* (Boileau, 1904)
******** *[[Prosopocoilus bulbosus|Kirchnerius bulbosus]]* (Hope, 1840)
******** *[[Kirchnerius cyclommatoides]]* (Lacroix, 1978)
******** *[[Kirchnerius guangxii]]* Schenk, 2009
******** *[[Kirchnerius parryi]]* (Boileau, 1913)
******** *[[Kirchnerius simianshanus]]* (Huang & Chen, 2011)
******** *[[Prosopocoilus bulbosus|Kirchnerius spencei]]* (Hope, 1840)
******** *[[Kirchnerius yangi]]* (Fukinuki, 2004)

## Eksterne lenker
* 
* Obersikt over slekten
Keiser Tsuchimikado

**Keiser Tsuchimikado** (土御門天皇, født 3. januar 1196, død 6. november 1231) var den 83. keiser av Japan, ifølge den tradisjonelle rekkefølgen.

Tsuchimikado regjerte fra 1198 til 1210.

## Referanser
Un air si pur…

***Un air si pur…*** er en fransk-polsk dramakomedie fra 1997 i regi av Yves Angelo. Manuset bygger på Knut Hamsuns roman *[[Siste Kapitel|Siste kapitel]]* fra 1923.

## Handling
Under den første verdenskrig kjøper en lege og en advokat et digert hus på fjellet for å gjøre det om både til hvilehjem og hotell/sanatorium, et sted for fritid og helbredelse, for stillhetssøkende mennesker på ferie og syke mennesker, som lider av nervøse lidelser eller lungesykdommer. Pasienter finner opp falske identiteter for å framstå for andre som noe de ikke er. Bak hotellets luksus og de vakre fjellandskapene skjuler det seg en dyster virkelighet: uutholdelig ensomhet, uhederlige pengeaffærer, sex, forræderi, merkelige dødsfall, overlagte drap, følelsesmessig ruinering. De bidrar alle til å forkvakle fernissen av anstendighet og god oppførsel.

## Rolleliste

* Fabrice Luchini - Magnus
* André Dussollier - Doctor Boyer
* Marie Gillain - Julie d'Espard
* Yolande Moreau - Laure Surville
* Jacques Boudet - Monsieur Elmer
* Jerzy Radziwiłowicz - Daniel
* Jean-Pierre Lorit - Florent
* Édith Scob - Mademoiselle Sophie
* Krystyna Janda - Madame Leduroy
* Laura Betti - Madame Ruben
* Emmanuelle Laborit - Mathilde
* Grażyna Wolszczak - Milady
* Redjep Mitrovitsa - Moss
* Nicolas Vaude - Simon
* Roberto Della Casa - Monsieur Ruben
* Andrzej Szenajch - Schnitzer

## Priser

## Fotnoter og referanser


## Eksterne lenker
*
De Morgans lover

**De Morgans lover** omhandler, i logikken, følgende to ekvivalenser.

: \overline{A \cdot B} \equiv \overline {A} + \overline {B}

: \overline{A + B} \equiv \overline {A} \cdot \overline {B},

der:
*  \cdot  er en logisk OG,
* + er en logisk ELLER,
* ‾‾‾ er logisk IKKE for det som er under streken.

I pseudokode kan den første ekvivalensen skrives som `ikke (a og b) == (ikke a) eller (ikke b)`, og den andre kan skrives som `ikke (a eller b) == (ikke a) og (ikke b)`.

## Se også
* Boolsk algebra
The Beverly Hilton

**The Beverly Hilton** er et hotell i Beverly Hills i California, åpnet av Conrad Hilton i 1953. Det er kjent som arena for en rekke veldedighetsmiddager og prisutdelingsseremonier i underholdningsbransjen, blant annet Golden Globe Awards og Daytime Emmy Awards.

Hotellet er tegnet av Welton Becket. Det ble solgt til Merv Griffin for 100 millioner dollar i 1987. Griffin eide hotellet fra 1987 til 2003. Han solgte det i 2003 for 130 millioner dollar til Beny Alagem, en av grunnleggerne av Packard Bell Electronics.

## Referanser


## Eksterne lenker
*
The Best Little Whorehouse in Texas

***The Best Little Whorehouse in Texas*** er en musikal fra 1978, med tekst og musikk av Carol Hall. Den ble spilt på Broadway fra 1978 til 1982. Filmen *[[Det beste lille gledeshuset i Texas]]* fra 1982 er basert på musikalen.

En turneversjon ble spilt i 2001-02 med Ann-Margret i hovedrollen, den hadde premiere 13. februar 2001 på Oakdale Theatre i USA.

## Referanser


## Eksterne lenker
*
Shan (delstat)

**Shan** er en delstat i Myanmar som ligger øst i landet. Den grenser mot Kina i nord, Laos i øst, Thailand i sør, og fem av de administrative regionene i Myanmar i vest. Delstaten er den største av de 14 administrative inndelingene i Myanmar, og utgjør med sine  kvadratkilometer, nesten 25&nbsp;% av landet.

## Referanser


## Eksterne lenker
*
Heloísa Pinheiro

**Heloísa Pinheiro**, kjent som **Helô Pinheiro** (født 7. juli 1945) er en brasiliansk forretningsperson og tidligere modell.

Hun inspirerte Tom Jobim og Vinicius de Moraes til å lage sangen Garota de Ipanema. I dag er hun stylist og forhandler av bikinier og strandklær i Rio de Janeiro og São Paulo. I 2016 bar hun den olympiske ild en av de siste etappene i forbindelse med olympiske leker i Rio de Janeiro.

## Bok
I 2012 utga hun selvbiografien *A Eterna Garota de Ipanema* (Editora Aleph, 160 sider, ISBN 9788576570837).

## Referanser


## Eksterne lenker
* 
*
MS «Fjordkatt» (2006)

__NOTOC__
**MS «Fjordkatt»** er en katamaran bygget i 2006 for Stavangerske Lokal AS. Skipet ble senere tatt over av Norled, og går nå i rutefart for Norled på strekningen Bergen-Frekhaug-Knarvik.

## Teknisk informasjon
*Byggeår: 2006
*Kallesignal: JWLV
*Bygget av: Brødrene Aa, Hyen (byggenummer 246)
*Brutto RT: 220
*Dødvekttonn: N/A
*Lengde: 27,00 meter
*Bredde: 8,80 meter
*Passasjerkapasitet: 180
*Motor: 2xMTU 10V2000 M72 CR dieselmotorer som hver yter 750 kW

## Kilder
* 
* 

## Eksterne lenker
* 
*